După o creștere în producția de gaze, Romgaz distribuie dividende de peste 600 de milioane de lei acționarilor. Când vor putea să-și încaseze profiturile
Compania de stat Romgaz a anunțat că va supune aprobării în Adunarea Generală a Acționarilor din data de 29 aprilie acordarea de dividende de 604,3 milioane lei, adică distribuirea unui dividend brut de 0,1568 lei pe acțiune din profitul anului 2024 și din rezultatul reportat.